Juni 2022

Instruktionsudvalget:

Formålet med instruktionsudvalgets arbejde – roklubbens uddannelsestilbud:
· Lære nye medlemmer at ro og give dem de bedst mulige forudsætninger for at blive integrerede i roklubben og aktiviteterne.
· Give alle medlemmer lejlighed til at gennemføre kæntringsøvelsen incl. teoretisk viden om risiko og sikkerhed ved færdsel på vand.
· Give alle medlemmer en mulighed for at uddanne sig til korttursstyrmand og dermed opnå en vis bevægelsesfrihed på Fjorden.
· Tilbyde medlemmer med ønske om det kursus i sculler-roning.

Opgaver: 
· Planlægning og gennemførelse af to årlige roskoleforløb for voksne (marts-juni), herunder instruktionsweekenderne.  
· Kontakt til, samarbejde med  og involvering af interessenter og medvirkende fra andre roklub-udvalg, kontorudvalget, MTU, materialeudvalg, seniorer m.fl.  
· Kontakt med klubbens nye roere under roskoleforløbet, orientering om arrangementer, tilmelding, fællesroninger m.m.   
· Deltagelse i fællesroninger som opbakning til nye roere.
· Planlægning og gennemførelse af to årlige kæntringsøvelser, incl. teori (juni og august)
· Planlægning og gennemførelse af årligt korttursstyrmandskursus
· Gennemførelse af kursus i sculler-roning (august)
Nærmere beskrivelse af roskoleforløbet følger efter evalueringen i efteråret.

Målgrupper:
· Nye medlemmer, som ikke har roet før
· Medlemmer af klubben med behov for at dygtiggøre sig som roer og opnå flere rettigheder som roer ved at gennemføre kæntringsøvelse og/eller kortturstyrmandskursus 
· Medlemmer som ønsker at lære roteknik i sculler. 

Kompetencer:
· Alle medlemmer er instruktører eller på vej til uddannelsen som instruktør
· Andre værdifulde kompetencer: instruktions-/formidlingserfaring, inspirator, organisationsevne, lyst til opmærksomhed og i nogen grad omsorg for nye medlemmer, smittende ro-begejstring.
· Lyst til løbende at evaluere, indhente inspiration og udvikle udvalgets uddannelsestilbud.

Udvalgets sammensætning:
· Instruktører: Ole Binderup, Birgitta Dehn, Christian Svejgaard, Niels Poulsen, Maike Benter, Ib Toft, Flemming Kristoffersen, Karen Ellermann
· Instruktører til de formål/opgaver, som er nævnt ovenfor, sammensættes på et planlægningsmøde i december/januar. Formanden indkalder og koordinerer mødet og aktiviteterne.
· Formanden formidler datoer for aktiviteter til roklubbens sekretær. 

